Rüps
Rüps ehk õlinaeris (Brassica rapa) on õli- ja söödataim ristõieliste sugukonnast kapsasrohu perekonnast. Kasvatatakse ja kasutatakse nagu rapsi. Rüps oli esimesi kapsalaadseid, mida hakati kasvatama. Õlinaeril on mitmeid alamliike nagu naeris (Brassica rapa rapa), pekingi lehtnaeris (Brassica rapa pekinensis), sinep-lehtnaeris (Brassica rapa perviridis) jt.